George Young o ile a etela Sarah Ferguson, gomme Morokami o begile gore: “Kgaetšedi yo o ile a tla ka phapošing ya baeng gomme ka nakwana a hloka mantšu. O ile a swara seatla sa Ngwanabo rena Young, a mo lebelela ka mahlong, ke moka mafelelong a re: ‘Na ka kgonthe o mosepedi wa bodumedi?’” Go se kgale, yena le ba bangwe ba bana ba gagwe ba ile ba kolobetšwa. Ge e le gabotse, o be a letile nywaga e 25 gore a kolobetšwe! Morokami wa August 1, 1924, o boletše gore batho ba 50 ba ile ba kolobetšwa kua Brazil, ba bantši ba bona ba be ba etšwa Rio de Janeiro. 17 Lehono, Sathane o forile Bakriste ba bangwe gore ba nagane gore ba ka tšwela pele ba dira dibe gomme ba kgopela Modimo gore a ba lebalele. Le ge Jehofa a lebalela badiradibe bao ba itsholago, o letetše gore re lwe ka matla go lwantšha mekgwa ya rena e mebe. O buduletše Petro go ngwala gore: “Ka gona baratiwa, ka go tseba se e sa le pele, itišeng gore le se ke la fapošwa le bona ka phošo ya batho bao ba se nago molao gomme la se sa ba bao ba tiilego. Aowa, eupša tšwelang pele le gola bothong bjo bogolo bja Modimo le tsebong ya go tseba Morena le Mophološi wa rena Jesu Kriste.”—2 Pet. 3:17, 18.